Cesarhanmun/geonobi-data huggingface dataset:
地名: 原州 (江原道, 牧)
年: 1795.0

○壬子/備邊司啓言: "見關東暗行御史韓致應別單, 則永春倉穀事, 吏奴逋負, 若是狼藉, 守令貸用, 發於繡啓, 分付道臣, 各別嚴査準捧。 原州
              顯隆園香炭事、永春査陳後陳結事, 令該道道臣更爲詳査啓聞, 而香炭事, 別立條件, 實合愼重, 今此別單, 竝與永春陳結, 合成一條, 殊涉未安, 御史推考。 永春軍額事, 分付道臣, 從便區處。 關東蔘弊事, 蔘品漸致劣下, 蔘商益就凋殘, 猥瑣之事, 仰煩朝廷, 分付道臣, 從長變通爲宜。 原州、永春籍法事, 漏戶實爲痼弊, 不但原、永兩邑而已。 適當式年, 隱戶漏丁一一査括事, 申飭兩道道臣。" 從之。
地名: 原州 (江原道, 牧)
年: 1814.0

○禮曹, 以各式年京外忠、孝、烈狀報政府, 分等抄啓。 忠臣旌閭秩。
                【京居故學生李興植, 辛未西賊時, 從其兄祜植, 郭山任所及賊突入奮罵遇害。】
              孝子旌閭秩。
                【京居故府使沈養之, 故庶尹丁志德, 故良人池道榮, 故副正申韺, 故都正黃運祚, 贈敎官李復運, 故學生韓光益, 故童蒙愼根秀, 水原府故正言崔道文, 故進士崔受復, 積城庶人李厚孫, 鎭岑故士人柳東爀, 全州故士人趙大壽, 延安故官奴李昌梅, 安邊故學生柳仁淸, 咸興故學生朱欽烈。】
              孝婦旌閭秩。
                【豐川閑良朴震杓母崔姓, 原州故業儒李童錫妻金氏。】
              烈女旌閭秩。
                【京居故士人申錫殷妻愼氏, 故士人沈宅模妻李氏, 故將仕郞朴敬植妻郭氏, 故學生李明誠妻韓氏, 故學生趙旭永妻洪氏, 故出身徐命俊妻金姓, 故學生李羲龜妻兪氏, 故學生南秉憲妻徐氏, 故通德郞鄭昇燠妻李氏, 士人愼師一妻元氏, 故學生許晩妻李氏, 士人權仁壽妻李氏, 故學生尹佐烈妻李氏, 開城府故士人林景立妻朴氏, 故副司果劉順龍妻張氏, 水原府故下吏羅繼述妻朴姓, 故旗牌官朴奎淵妻兪姓, 始興故學生柳最寅妻金氏, 永平故學生金學禮妻成氏, 陽川故士人權攸妻丁氏, 公州贈參判崔相奎妻文氏, 淸安故士人洪在範妻金氏, 天安故良人白東齊妻崔姓, 臨陂故士人趙益淳妻金氏, 金堤故士人李晩得妻朴氏, 光州故閑良吳次培妻白姓, 法聖故閑良宋允之妻朴姓, 古阜故士人李始采妻柳氏, 大丘故士人李咸厚妻尹氏, 永川故良人朴千億妻崔姓, 聞慶故士人鄭渭妻申氏, 英陽故士人李壽延妻李氏, 居昌故士人卞東賢妻李氏, 靈山故學生裵允徽妻權氏, 昌原故業儒朴擎天妻裵氏, 慶州故士人崔宗白妻鄭氏, 楊口故學生鄭橒厦妻朴氏, 洪川故士人閔建洙妾李姓, 安峽故學生李㫼妻李氏, 春川故士人崔瑞妻李氏, 海州故士人李尙祖妻梁氏, 黃州故士人安得濟妻金氏, 瑞興故閑良嚴東延妻吳姓, 義州故士人白允希妻趙氏, 成川故學生金大白妻金氏, 故學生洪尙一妻朴氏, 順川故學生李昌國妻金氏, 嘉山故學生金仁識妻吳氏, 安北兵營吏金錫履妻金氏, 厚州鄕人元光華妻姜氏, 鏡城故學生玄啇枻妻鄭氏。】
              孝女旌閭秩。
                【大丘故士人李咸厚兩女兒。】
              忠臣贈職秩。
                【居昌故監務李智活, 端宗遜位, 棄官自靖者也。 溫陽故士人姜玳, 戊申逆變, 倡義討賊者也。 晋州故義兵將許國柱, 倭變倡義入守晋陽者也。 慶州故奉事白
                  以昭, 倭變倡義丁酉戰亡者也。 慶山故參議張夢紀, 倭變倡義殉節於唐橋之戰者也。】
              孝子贈職秩。
                【京居故通德郞金義集, 故學生尹恒東、李羲龜、南鏽, 水原府故士人金星烈, 開城府故士人韓道奕、禹得龍, 富平故衛率南淵, 洪陽故進士李彪, 藍浦故通德郞李基商, 報恩故僉知黃遇河, 故士人宋保相, 沃川故士人鄭利濟, 鎭岑故士人李乘, 牙山故士人朴履和, 長興故士人趙碩泰, 全州故郡守李汝忠, 興陽故士人秦聖夏, 羅州故士人羅尙紀, 彦陽故進士徐錫麟, 金山故士人曺世龍, 安義故學生愼守沉、知禮故學生李衒績, 晋州故學生鄭鉉毅, 安東故生員申光集, 平海故士人黃命圭, 洪川故士人閔光魯、閔百珍, 春川故學生韓德祚, 海州故士人金百源, 長淵故士人白鴻儀。】
地名: 原州 (江原道, 牧)
年: 1822.0

○禮曹以各式年京外忠、孝、烈、狀報政府, 分等抄啓。 忠臣旌閭秩。
                【京居贈參議李士珪, 丁丑虜亂扈從沁都, 殉節者也。】
              孝子旌閭秩。
                【京居故通德郞兪彦淳, 故郡守鄭維, 故士人李堂九, 故折衝宋奎輝, 開城府故士人秦景舜、梁濟均, 忠原故童蒙洪此奇, 永同故士人金良榘, 藍浦故通德郞李基周, 全州故郡守李汝忠, 扶安故士人金履孝, 迎日故士人金仁學, 三陟故學生洪啓夏, 平壤故參奉金宗澤, 咸興故學生李益孫, 富寧武人鄭彭重, 安邊故士人金彦濟。】
              孝女旌閭秩。
                【京居故學生李維妻金氏, 楚山故士人尹基顯妻金氏。】
              孝婦旌閭秩。
                【溫陽故士人李培夏妻南氏, 江界無役宋泰文妻申姓。】
              烈女旌閭秩。
                【京居故學生尹致準妻林氏, 故學生黃奎鈾妻許氏, 故進士權賚妻李氏, 故僉正李秉淳妻金氏, 故學生朴齊衡妻李氏, 故折衝皮尙一妻尹氏, 故學生林日淳妻尹氏, 故學生趙漢錫妻權氏, 贈參議李士珪妻李氏, 故將仕郞安國均妻李氏, 故折衝金順孫妻金氏, 故吏姜寬得妻方姓, 開城府故士人金履瑞妻梁氏, 故士人玄錫祺妻金氏, 廣州府故學生金致彦妻趙氏, 江華府故劉義泰妻河氏, 木川故通德郞金義淵妻李氏, 淸州故士人李集璜妻李氏, 靑陽故良人李重馥妻金姓, 稷山故良人李士玉妻白姓, 全州故士人宋規煥妻安氏, 玉果故良人金夢愛妻金姓, 錦山故士人朴希默妻金氏, 光州故士人崔弘淳妻申氏, 淸道故士人李宅俊妻郭氏, 蔚山故學生許塾妻李氏, 山淸故士人閔百祿妻盧氏, 河東故士人崔浩妻金氏, 其女兄故士人金尙讃妻金氏, 寧海良人金文在妻私婢一烈, 襄陽故士人鄭用觀妻申氏, 三陟故良人崔明倫妻朴姓, 原州故通德郞朴東肇妻李氏, 洪川故士人許殷洙妻李氏, 長淵故士人金在重妻李氏, 載寧幼學康彛根妻李氏, 平壤故士人張禮維妻李氏, 館軍朴允建妻朱姓, 殷山故士人李再倜妻金氏, 成川故良人李廷沃妻趙姓, 德源故武人南允福妻李氏, 咸興故士人朴尙駱妻金氏。】
              孝子贈職秩。
                【京居故進士金善民, 任㠎。 故通德郞申晧, 開城府故士人金彦璋, 公州故士人閔鎭運, 木川故通德郞金義淵, 〈天〉安故同知李大亨, 淸州故通德郞李尙復, 扶餘故士人黃載謙, 全州故別將金養直, 故士人金亨福, 光州故士人金光儁, 其弟故士人光源, 永川故士人李時復, 淸道故士人李宅俊, 寧越故學生嚴健中, 橫城故幼學申昅, 其弟故同知
                    
                  , 谷山故士人韓錫龜。】
地名: 原州 (江原道, 牧)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 淮陽 (江原道, 都護府)
年: 1411.0

○江原道都觀察使朴習請敬差官柳顗罪。 啓曰: "擅給淮陽敎授官李路驛馬, 令尋自己逃奴婢, 殊無使臣之體。" 命顗除行公還赴京。
地名: 淮陽 (江原道, 都護府)
年: 1431.0

○己巳/輪對, 經筵。 講至宋朝讒毁之事, 嘆曰: "讒說, 何如此盛行乎? 是則人主致然也。 今聞中朝讒說盛行, 皇帝之事, 亦且不諱。 我國幸無此風。" 知申事安崇善對曰: "姦邪之臣, 無代無之, 在人主辨之耳, 人主待賢士大夫之日多者, 能保其治, 否者亂。 今設輪對之法, 兼聽廣納, 誠美法也。 當此之時, 聖鑑昭昭, 固無讒說之虞, 至于後世, 安知讒訴之風, 不由玆而起乎? 此不可不慮。" 上曰: "言此者亦多, 然輪對之語, 君上獨聽, 而不洩於外, 言或不中, 亦不加罪, 故心有所蘊, 則盡陳無隱, 間雖眞僞相混, 然有益於人主者多矣。 觀其人、聽其言, 而知其賢否得失, 亦一幸也。 自古雖善法, 必有其弊。" 又曰: "萬務至煩, 非人主所能盡知, 然專委於下, 以誤國家者, 古亦有之, 故不獲已親決細事者多矣。" 崇善對曰: "人主之職, 在論一相。 相得其人, 則庶事康, 不得其人, 則萬事墮。" 上曰: "然。" 上又曰: "守令殿最, 易致漏洩。 連中者則謂將遞任, 懶於職事。 如何則不洩乎? 予與代言, 見而還封, 則必不洩矣。 然不得不下吏曹, 旣下吏曹, 則必洩。 往者吏曹以此得罪, 後復如故。 且不加資, 則守令自知多中, 將何術以處之?" 崇善對曰: "殿最之時, 監司但與經歷同議, 然未啓之前, 皆得知之。 我國人胸次淺露, 不使漏洩難矣。" 上然之。 又曰: "外方官妓多奴婢, 大官外欲皆除之, 若選上者少, 則擇京中巫女之女及絃首, 補之何如?
                【隨巫女業絃歌者, 俗稱絃首。】
              其下詳定所擬議。 若中朝使臣來往平安、黃海兩道, 不在此限。" 蓋以江原監司高若海, 因淮陽府奴婢之少, 請革官妓也。
地名: 淮陽 (江原道, 都護府)
年: 1467.0

○命右參贊金國光、吏曹判書韓繼禧、都承旨尹弼商, 留宿禁中, 以待咸吉道事變。 都摠使從事官金瓘來, 召入康寧殿。 瓘啓曰: "淮陽路上, 有一乘傳人, 走匿林間, 捕而問焉, 則乃咸興人金成柱也。 成柱齎尹子雲所上賊殺申㴐等事書。 其書非子雲手作, 實賊黨所爲, 而脅子雲署名者也。 其書曰: ‘新觀察使申㴐, 反臣叔舟之子也。 反以施愛爲謀反, 自稱中衛將, 以朴宗文、丘致峒爲左右衛將, 無發兵符, 而用圓板標信, 徵聚北靑以南兵, 使邊處寬領兵, 據咸關嶺, 李孝碩據松洞嶺。 又徵平安道兵, 欲盡殺居民, 必遂向京。 又使沈湲, 捕繫施愛族類, 故今皆殺之。 以臣存撫東民, 不干申㴐, 姑留不殺。’ 成柱且云: ‘李施合具宰相儀物, 領軍到咸興, 自言: 「今有諭旨, 以兄施愛爲節度使, 我爲虞候。」 遂殺申㴐、丘致峒、都事朴宗文、定平府使李孝碩及子雲伴人家奴等, 囚子雲于南廳房, 軍士圍數重。 囚沈湲、孫旭及本府判官邊處寬、永興判官金厚等于獄, 又囚前郡事任寬于高原, 聚軍守府城。’ 浚囚成柱于淮陽。 時, 施合實不來咸興, 而成柱詭言, 欲令咸興免賊殺五人之罪也。 㴐初至咸興府, 㴐弟瀞妻奴羅勤乃, 居府城外, 聞府人欲候新監司至, 而殺之以應賊, 密語㴐從人郭仁仲。 且曰: ‘急還南道可免。’ 仁仲以告。 㴐曰: ‘我今至本營, 資糧器械皆具, 豈可畏避, 使賊據城鴟張? 今日之事, 有進無退。 此我報上恩之日也。’ 遂徵南道兵爲守禦計。 十八日夜初皷, 咸興旅帥尹克儉、司直李仲和等, 聲言㴐謀反, 欲捕殺之。 遂圍監司衙攻之, 呼曰: ‘李令公領兵已來, 申㴐速出。’ 㴐令仁仲語之曰: ‘汝州之人, 爲賊所誤, 其察之。’ 賊從門隙, 射仁仲斃之。 㴐登樓, 賊闌入挺刃, 突前呼語曰: ‘汝今速下則生, 不則死。’ 㴐曰: ‘汝一府人, 寧無一人識順逆者乎? 我受命來撫汝一道之人, 汝應賊殺我, 我豈偸生?’ 賊攻之益急, 列炬擁楯, 四面亂射, 先令人偸㴐矢筩, 㴐持大箭六枚, 倚柱射之, 中賊面。 賊又投火砲, 烟焰交漲, 㴐勢窮折弓投之, 遂墜下欲踰垣, 賊殺, 及其致峒、宗文、錄事嚴悠久, 幷伴人家奴等, 囚子雲于客舍別室。" 㴐爲承旨五年, 未嘗有過失, 奏對頗詳明。 死時年三十, 子二, 用灌、用漑。 瓘請援兵, 上召國光、繼禧、弼商, 與瓘議。 且曰: "施愛反狀已著, 宜速發官軍付浚。 予亦親征。" 瓘奏對如流, 上曰: "可人。" 命瓘語浚曰: "勿欲速, 須待大軍。" 召具致寬及右議政洪允成、中樞府知事康純、行上護軍魚有沼、行僉知事許亨孫、行護軍李亨孫、行上護軍柳均、巴山君
              趙得琳等, 竟夜議之。 僉曰: "施愛謀亂, 豈敢稱兵向京? 正欲竊據咸吉道耳。 此道多關塞, 賊若先據, 則大兵難入。 密諭五鎭, 使知逆順, 施愛易制矣。"
地名: 淮陽 (江原道, 都護府)
年: 1469.0

○司憲府啓: "私奴安守, 敺打妻母, 請發配江原道
              淮陽。" 從之。
地名: 淮陽 (江原道, 都護府)
年: 1493.0

○乙酉/御經筵。 講訖, 大司憲許琛啓曰: "王子君家(金)
                〔舍〕
              減制事, 令繕工提調同政院議定甚當矣。 然雖稍減猶無益也。 臣觀王子君翁主家舍, 廣其基址, 多用木石, 而家代給價亦多費綿布, 臣恐國家財用, 終至虛竭也。 臣觀今之王子君家舍, 大勝於前代, 太宗、世宗亦豈不欲大其家制乎? 只恐竭民力而不敢爲也。 世祖朝只二王子而猶給價, 令私買其第, 而昌原君則給社稷洞
              恭靖王後宮之家, 狹陋莫甚。 昔漢
              明帝封皇子, 其封域半楚
              淮陽, 馬后曰: ‘於制不已儉乎?’ 明帝曰: ‘我子豈宜與先帝子等?’ 請以此爲法, 且思民弊而處之。" 上曰: "大司憲之言當矣。 予本不欲高大其制, 已令承政院與繕工同議矣。 予之子果不得與先王之子同也。 前者有昌慶宮造成餘材, 令不裁斷而用之, 是予錯料也。" 琛曰: "風俗奢靡, 雖更下傳旨禁之, 無益於事也。 今俗尙奢侈, 物價踊貴, 欲革此風, 當自宮中始而有躬行之實, 然後可也。 外人皆曰: ‘宮中亦如是。’ 相與效之。" 上曰: "果然。 今觀疏中有錦繡彫鏤等語, 然嘉禮都監所用雜物, 一依橫看, 而宮中亦不用錦繡等物, 但未知婚姻之家有此否也。 然予不一一點檢, 安得而知之? 强求難得之物, 以就其禮, 甚不可。 明年亦有婚娶者, 當更禁之。" 琛曰: "笠飾皆用金銀, 其價幾至綿布四、五同, 扇子價亦至八、九同。" 上曰: "予不目覩, 何以知之?" 琛又啓曰: "近來凌上之風已成, 尹湯老奴辱舍人等事, 前古所未聞, 安有奴隷而凌辱朝士乎? 請痛懲之。 唐
              玄宗時, 侏儒黃瓣爲帝所寵, 與朝士鬪, 玄宗杖殺之, 玄宗豈無顧惜之心而若是者? 正以重朝士也。 臺諫殿下所禮貌, 愚夫愚婦之所共知也。 曺典言之姝, 恃其兄之勢, 而凌辱正言, 法當以凌辱所司論斷, 而終以相鬪科罪, 此等事皆終爲殿下之過也。 欲革如此之弊, 宜於律外論罪。 光武時淮陽公主奴白晝殺人, 其時言者至曰: ‘縱奴殺人, 何以治國?’ 光武以錢三十萬賞其言者。 近來奴隷之干於宮禁戚里者, 橫恣至此, 必有所恃而然也。" 上曰: "予雖不知, 彼則必心有所恃而如此, 不加大罪, 予之失也。 但用律外之刑, 則恐有後弊也。" 琛曰: "向者搜李宜茂行橐者, 非宜茂行橐, 乃宜茂從者之橐也, 而猶以辱奉命使臣, 全家徙邊, 此亦律外刑也。 且臣等疏中所論事, 敎云: ‘當觀群議處之。’ 請聞命。" 上顧問左右曰: "若一時廢黜, 則豈無可代其任者乎? 然豈可以臺諫之言而遽進退人物? 且天變果由於此等宰相乎? 見有天變, 牽合論之, 亦不可也。" 特進官柳子光啓曰: "憲府論大臣之事, 亦豈敢輕易爲之? 倘非臺諫之言, 則宰相之失, 殿下何從而得聞乎? 古人云: ‘知臣莫如君。’ 殿下當觀宰相平時所行, 而參聽臺諫之言, 酌而處之, 可也。 若一從臺諫之言, 則權歸臺諫, 亦不可也。" 上曰: "臺諫豈有私嫌而言? 然以一時上疏而三公、六卿、承旨遽盡遞之, 則恐駭衆聽。" 特進官成俔啓曰: "臺諫之意, 非欲盡遞所論之人, 但無物望而久在顯位者, 當量遞之。" 琛曰: "雖敎云不可因此盡遞宰相, 然進賢退邪, 以答天譴, 何不可之有? 此言出於市人之口則不可聽也, 臺諫朝廷之耳目, 而疏論如此, 願殿下採納。 尹弼商事, 非獨臣等言之, 人人皆稱奸邪, 雖不遞, 彼何安焉?" 獻納洪瀚啓曰: "太學生亦皆以弼商爲小人也。" 子光曰: "弼商居首相統百官, 每被人譏, 顧身何安?" 上曰: "領相以前日誤議僧人之事, 太學生妄加斥言而已。 領相又以殖貨被論, 人孰無過? 改之則爲善人也, 豈可每爲追論乎? 宰相之位, 果不可久居, 然若以爲有過而遞, 則後難立朝矣。 盧公裕則猶有罪, 尹俶則有何過可遞?" 仍顧問左右, 子光對曰: "臣聞尹俶隨父赴京, 貿易唐物, 專不爲意。 大槪寡欲者也。" 琛曰: "承旨固當擇授。 祖宗朝皆重其選, 尹俶、公裕爲承旨, 不滿人望, 古人以天變, 爲不肖者食祿之應也。 請換他職。" 瀚曰: "雖以尹俶等爲無罪, 用人當觀其賢否, 不論其罪之有無也。" 子光曰: "世宗朝, 承旨必久居其任, 或八年九年, 而尤以都承旨爲重。 今則宰相會處, 曾經都承旨者必參半焉。 世宗朝知申事只稱黃喜, 且政丞與二相, 雖有闕不卽塡差者, 重其任也。 崔潤德北征後爲右議政, 時以武士駁之, 世宗立中樞院, 設領院事以待之。" 上曰: "固當如此。 然不論罪之有無, 輕行廢黜, 則弊將難救。"
地名: 淮陽 (江原道, 都護府)
年: 1502.0

○正言權敏手啓: "向敎云: ‘門外査對及行幸時幷勿用女樂。’ 聖敎至矣。 左議政成俊啓請用之, 甚不可也。 中朝不用女樂, 我國自祖宗朝用之。 雖不可遽革, 請依前日受敎。 且桂城君
              恂奴以逃奴婢切隣, 刑曹刑訊, 恂懷憤, 便拿囚色郞廳、陪皂隷, 又令丘史招色吏。 刑曹請罪, 遂命棄之, 臣竊以爲未便。 法司衙前以私嫌, 擅便拿囚, 是無法也。 狂悖如此, 不可棄, 請鞫之。 且朴崇質以入居人事被譴, 崇質居六卿之長被鞫, 豈能自安? 請改差而後鞫之。" 傳曰: "崇質遞差。 女樂事不允。 恂雖鞫之, 不可加罪。" 更啓曰: "殿下雖欲厚親親之恩, 不可爲恂屈法。 以私嫌擅囚羅將, 是不有法也。 昔淮陽公主蒼頭殺人, 亡匿主家, 董宣執法殺之, 光武褒美。 今恂之所犯, 非恂意, 必爲豪奴所誘爾。 今若鞫恂則事之端由自見。 王子君縱恣不法如此, 非細故也。" 傳曰: "其鞫恂奴。"
地名: 淮陽 (江原道, 都護府)
年: 1524.0

○憲府啓曰: "近來貪利之徒, 雖切親間, 多有非理起訟者, 若無知奸細之類則已矣, 識理朝官及宗親等, 亦多有之。 如此之人, 必痛治然後, 知所懲戢矣。 護軍李耘, 正科出身, 官爲堂上, 而乃與其四寸等, 訟其田民, 而隻人所得文記, 耘乃托以斜出, 
                【經官謂之斜出。】
              而因奪不與, 累年起訟, 皆不現納, 及至平分, 恐不利於己, 且欲因占前得奴婢, 所奪文記, 方始還納, 其奸僞著矣。 水運判官崔孟豪, 欲奪其四寸弟孟賢之奴婢, 謂其祖母遺書曰: ‘乃孟賢追述其遺書。’ 卽孟豪所書, 而其父證之, 父子同着名成文, 而乃反如是。 信陽守
              淮、熙陽守
              渭、淮陽守
              善孫、忠義衛柳起宗等其祖母牛山君妻柳氏, 八子女處, 田民分給時, 同着名成文, 而今欲奪其四寸昆陽守等別得奴婢, 乃謂其文記曰: ‘祖母老鈍, 而昆陽守操弄所爲。’ 構辭歸咎, 欲毁祖父所成文記。 此等事, 雖奸細之徒, 亦無以過此矣, 請皆罷黜, 終身不齒仕路, 以懲其餘。 南川君
              崝妻崔氏元告也, 淸安君
              嶸妻盧氏、會原君崢妻鄭氏隻也, 相訟田民, 盧氏等已三度得伸, 而崔氏上言, 乃復下禁府, 改辨之。 三度得伸者, 勿更聽理, 國有定法。 此法一毁, 則奸細之徒, 紛紜繼起, 停斷無由, 請勿更聽理。 且下三道土豪、品官抄發事, 只令兵曹、刑曹同議, 恐不得詳盡, 請與大臣及兵、刑曹, 更加磨鍊。 且土豪, 於他道, 亦必有之, 而只抄下三道, 似乎偏一, 請竝抄八道。" 傳曰: "李耘、崔孟豪、信陽守等訟事, 非如奸細之徒, 所當痛懲, 但今方推之, 不可徑罷。 若不勝則自有其罪, 待其畢決爲當。 南川君妻崔氏事, 若果三度得伸, 則法司, 自不當聽理矣。"
地名: 淮陽 (江原道, 都護府)
年: 1530.0

○壬戌/臺諫啓前事。 憲府又啓曰: "花山君、鐵城君, 將自己言語間事, 挾其憤心, 當此國恤之初, 請就獄發明, 至爲無知。 大抵觀其所爲, 皆是于求, 欲參于舊宣陵入番, 宗親競相奔波, 終未遂其欲, 反以齎怒, 冒濫啓達, 駭人聽聞, 甚爲悖戾。 請皆罷職後推考。 黃海道都事朴光佑, 以有所失, 越署經, 已過五十日, 法當改批。 但黃海道以失農, 救荒最緊, 監司亦特除促送, 凡救荒等事, 都事宜當出入閭巷措置。 請擇差督送。 李夢麟欺罔狀情大著, 少無可疑, 雖不推服, 而前此慰宴賞加, 朝廷爲奸計所誣尤甚。 若泛然定罪, 而不改正濫加, 則尤爲不可。 所授濫加, 請先改正。" 諫院啓曰: "花山君、鐵城君, 以自中忿恨之事, 敢欲發明, 唐突啓達。 雖在平時, 尙不可爲。 況上下哀慼之中, 事非關國, 而懷憤妄啓, 非徒無識, 至爲頑悖。 請推。 李夢麟事, 當初朝廷, 陷於術中, 至有宣慰賞加, 濫賞莫甚。 今方推鞫, 罪則自有其律, 請先改賞加。 監役尹元老, 恃外戚之勢, 藏亡、匿惡, 不有法司。 此若不懲, 後弊必多, 請速罷職。 昔漢
              光武時, 淮陽公主之奴, (百晝)
                〔白晝〕
              殺人, 仍匿主家, 洛陽令董宣, 執而殺之, 光武賞董宣。 明主之事, 固宜如此。 願自上省念焉。" 傳曰: "宋益粹、葱谷守、尹元老、李之蕡事, 不允。 花山君、鐵城君等, 如此國恤時, 冒濫啓達, 似爲非矣。 但聞昇遐前, 求爲代奠官事, 欲發明耳。 豈有過哉? 宗親不知事體而爲之, 不可罷而推之。 朴光佑, 依啓。 李夢麟欺罔朝廷事, 時方推之, 畢推則自有其罪, 賞加, 不須汲汲而改正也。 且漢
              光武、淮陽公主事, 異於此矣。 尹氏欲治罪福云, 而以不隱於元老家, 呈單子, 故不推耳。 其事何以同乎?"

○臺諫啓前事。 諫院啓曰: "尹元老藏亡、匿惡, 不有法司。 此皆恃外戚之勢而爲之, 若不治罪, 則大有後弊, 而作罪之人, 皆匿於外戚之家矣。 昨日傳敎云: ‘與淮陽公主事有異也。’ 臣等以爲, 頑奴作罪, 匿於戚屬之家則無異, 而光武賞蕫宣之事, 有異於殿下留難不決之事也。 近日自上不信高守文及注叱德招辭, 而只以尹氏呈狀之事下敎, 臣未知其意也。 不得已速罷, 然後後弊可防矣。 且左副承旨李龜齡, 昨日啓辭之時, 與尹元老相避事,
                【元老乃龜齡三寸姪。】
              初旣不言, 而至入啓之際, 更令他承旨尹任代啓, 請推之。" 傳曰: "李龜齡事依啓。 餘皆不允。"
地名: 淮陽 (江原道, 都護府)
年: 1595.0

○及第黃赫供曰: "壬辰變初, 王子纔出都城, 沿路守令, 先避王子, 如恐不及。 列邑空虛, 只有鐵原府使金鋏、淮陽府使金鍊光、通川郡守鄭逑等, 禮待王子, 一如平時, 其餘無一人接待, 雖欲侵虐, 其勢末由。 至於屈膝虜庭之言, 千萬無理。 雖極反側無狀之人, 王子尙無他變, 而陪官先自屈膝, 終置王子於何地? 經年陷賊, 前後行事, 有非一二人所見知。 會寧一城之人, 皆前日手縛之徒, 安邊鄕所吏民, 出入往來, 有同平日, 則其時對賊所爲, 若卽推問則可知。 且一時被擄之人, 非獨臣之父子。 如金貴榮則已死難問, 如朝官李弘業ㆍ李蕙ㆍ趙仁徵ㆍ尹仁伯、通事咸廷虎、士子沈怡、庶孽安琢ㆍ金闡等推問, 則亦可得實。 且譯官李愉則隨沈惟敬, 出入釜山賊中; 儒生李盡忠則來往京城, 因謁王子。 其時, 賊坐何處, 臣坐何處, 而用何禮乎, 推問右人, 則此膝屈與否, 立可辨知。 但以僞書一事, 陷此大罪, 其曲折已盡於前供, 而當其王子見逼之際, 賊怒如許, 陪官欲保之心, 何所不至? 拒之, 則金軀禍在不測; 從之, 則朝廷議罪必重。 不得已心生詭計, 對賊之時, 成一僞書, 姑解目前之禍, 而欲使此賊, 不知有我國君臣間行用文字體制, 預防他日難處之患。 又於暗中, 潛寫密狀, 傳達賊情者, 自是囚中不得已之擧, 故李盡忠齎回, 有眞僞二本矣。 若於密狀, 果有如言官所指之字, 則卽就鼎鑊, 萬萬不辭。 其密狀必在於政院, 若令竝與僞書、元本而取考比較, 則情狀立現。 只以李盡忠顚錯妄傳之故, 人言至此。 其時, 王子再三分付于盡忠曰: ‘此狀則僞也, 非眞也’, 而追問竝傳之奇, 卽爲通書于金千鎰曰: ‘此乃一時誑賊之僞書, 非可達之狀也。 千萬勿傳’, 而已無及矣。 推問李盡忠, 則亦可立辨。 割地之事, 臣父子相議, 伊賊所言, 不過恐喝, 當以計却之, 以爲: ‘土地受之天子, 豈敢私與?’ 至於漢置樂浪、臨屯等語爲証, 其後賊亦無言。 且當其天將至, 與行長講和, 淸正移怒王子, 欲怯渡海, 臣密帖于沈惟敬, 請置兩王子及老父, 而願隨謝、徐兩使, 以口舌代斧鉞。 又於在釜山時, 沈惟敬身邊答應官錢思本, 一日以酒肴, 來拜王子, 且求題其扇面于臣, 卽題詩二首曰: ‘海角餘生在, 天西一夢長。 全軀比漢節, 早晩達吾王。’ ‘嬰、臼彼何人, 蘇卿猶不死。 平生起國心, 耿耿唯在此。’ 其時, 王子及一行人, 無不見知, 區區向日之誠, 可以類推。 若移咨沈惟敬, 取考其扇, 則可知情實。 竄謫後事, 則咫尺天威, 不敢容隱。 末世人情, 朝夕萬變, 臣萬死流放之餘, 雖欲爲流毒貽害之事, 俯首聽命, 萬萬無理。 理山隣邑及監司處, 下書覈實則可知。 必稱王子, 恣行胸臆之事, 則當此大亂之後, 王子所在, 極其涼薄, 以臣之憑藉恣行, 誰肯顧念乎? 況恣行必稱等事, 乃宮奴下賤汎濫者之所爲。 臣雖無狀, 稍有知覺, 必不如此。 指使官僕事, 則西北自來謫客新恩之地, 故從前接遇有例, 理山官屬鮮少, 只給小僮一人, 奴婢各一人。 刑杖事, 則若有此事, 昭不可掩, 未知某人受杖, 專不知之。 酒肉酣歌事, 則理山介在江峽之間, 稱十室殘邑。 前郡守孔恂, 上年四月赴任, 當初一二月, 或一二度, 持酒來慰, 八月以後, 絶不來見。 絶域風土不常, 若得薄酒, 自當服藥, 而國破家亡之後, 私禍最慘, 有何一味情興, 而至於日夜酣歌乎? 鷹犬事, 則理山無他魚肉, 只得鷹子一連, 付諸城中相知之人, 使得雉首, 欲爲朝夕之羞。 前後情狀, 不過如此, 竝相考分揀。"
地名: 淮陽 (江原道, 都護府)
年: 1605.0

○江原道監司韓德遠啓曰: "江陵府使金弘微
              
                【爲人平易, 素無可稱之事。】
              牒呈內: ‘自同月十九日至二十日, 暴雨如注, 大風振作, 人不立地, 屋瓦皆飛, 揚沙拔木, 晝日如晦。 水田早晩稻, 已爲成實, 盡爲擺落, 田畓各穀, 盡爲損傷, 近古所無, 無復西望。 大槪自大嶺底以至海邊五十餘里, 有一水, 名之曰南大川。 府五里程內, 自前防水, 川邊植木堅築, 堤防甚固。 本府設立之後, 自南門之外, 同川之間, 官奴婢幷百餘家, 數多居生。 舊防川水口之處, 衝破轟突之聲, 崩山振海, 兩水挾流, 勢掀天地。 其間門官奴婢百餘家等, 卒然遇之, 左右大漲, 環匝洶湧, 許多人物罔知所措, 各各聚集家上, 或升木, 木拔家破, 一時漂流, 各自披髮, 妻子同生一族, 同結衣帶以死。 號哭之聲, 干雲徹霄, 耳不忍聞, 目不忍見。 府使親到南城, 大慟而還。 自府下坪田畓, 幷千餘石地埋沙, 大小民家, 盡數漂沒, 人無所依接。 自大嶺山下以至海邊, 膴膴原田, 惟見白沙瀰漫, 牛馬溺死, 亦不知其數。 民無生道, 極爲慘酷, 變異非常事。 麟蹄、襄陽、高城、金城、杆城、三陟、淮陽等官, 被災一樣云, 而道路阻絶, 時未來報。’ 云矣。" 啓下禮曹。
地名: 淮陽 (江原道, 都護府)
年: 1662.0

○上御熙政堂, 引見大臣、備局諸臣。 上曰: "旱餘得雨, 還成水災, 不幸甚矣。" 領議政鄭太和曰: "兩南與北關, 被災尤慘云矣。" 行大司諫金徽曰: "連年失稔之餘, 水災又如是, 天意可畏。自上若反躬默省, 則豈無致此之由乎? 近來臺論, 稍涉宮家, 則輒靳允兪, 此非聖世事也。 昔唐
              代宗, 罷昇平公主水磑。 昇平、代宗女也, 公主泣訢勿罷, 代宗諭以必罷之意, 而竟罷之。 代宗, 凡主也, 能有此擧, 豈以 聖明而反不及耶? 宜聖明之省惕也。" 上不答。 右議政鄭維城曰: "察納嘉言, 乃遇災修省之道。 金徽之言, 甚是,而竟無酬酢, 恐有妨於言路也。" 上又不答。 太和曰: "湖南御史所達寺婢等免賤事, 曾有登對時稟定之敎, 故敢稟矣。" 副提學趙復陽曰: "近以此事, 外議皆以失信爲言矣。" 上曰: "婢子免賤事, 初不擧論, 到今別無失信之事矣。 婢子旣不許免賤, 則所納之米, 計數還給, 可矣。" 復陽曰: "免役則依前稟定施行, 而免賤之價, 除出還給似當矣。" 太和與戶判鄭致和齊聲曰, 此甚不當, 復陽曰: "初旣約以免賤, 到今只許免役, 已爲失信, 而免賤之價, 亦不還給, 則尤不當。 米可失, 信不可失也。"
                【免賤之價, 多於免役之價, 故復陽欲爲除出還給也。】
              
              太和曰: "使道臣問其情願, 或免役, 或還給其米可矣。" 上唯唯。 太和曰: "卽位後胎封石物, 當卽加設, 而臣等未諳故事, 尙未擧行, 誠是欠典也。" 上曰: "胎封加設石物, 乃古例耶。" 太和曰: "明廟朝有遣官修理之擧矣。" 上曰: "待秋成爲之。" 工判李浣曰: "北路烽燧, 每患斷絶, 蓋有磨天等嶺, 
                〔關〕
              隔其間, 山高雲暗而然也。" 禮判金佐明曰: "以臣所聞, 淮陽、金城兩邑間, 疊巚撑天, 雲霧恒不開。 烽火斷絶, 實由於此也。" 上曰: "烽燧如此, 非細慮也。 分付兩道, 詳察變通。"
地名: 淮陽 (江原道, 都護府)
年: 1771.0

○丙寅/上御建明門, 拿入冊儈, 推問冊子買賣處, 金履復ㆍ沈恒之等, 以次定罪。 又問於李羲天, 羲天供以爲: "雖買置《明記輯略》, 而實未嘗考見, 乃聞朴弼淳疏槪後, 仍卽付丙矣。" 遂敎曰: " 嗚呼! 今者陳奏之時, 我國買來者, 若不定法, 崩心痛迫, 何可勝言? 以次盤問。" 果得李羲天及冊儈裵景度等, 其若相雜於《鳳洲綱鑑》, 則未及見, 亦非異事。 此則罔測之書, 互相買賣, 聞來心寒骨靑, 不可循例處之者。 李羲天及冊儈裵景度, 帳殿回示三匝後, 令訓將靑坡橋梟示, 江邊懸首三日, 其妻孥黑山島永屬官奴婢, 仍命弼淳進前曰, "疏槪何以爲之?" 弼淳對以: "璿泒誣史云云。" 上怒下敎曰: "其章雖嘉, 今聞大槪, 不覺心隕。 賞自賞飭自飭, 如此大槪, 頒布中外, 是豈陳奏之意乎? 前承旨朴弼淳, 淮陽府遠竄。"
地名: 襄陽 (江原道, 都護府)
年: 1466.0

○命聚農人善農歌者, 圍帳內歌之, 襄陽官奴同仇里者, 最善歌。 命饋朝夕, 以樂工例隨駕, 又賜襦衣一領。
地名: 襄陽 (江原道, 都護府)
年: 1468.0

○甲子/上與中宮, 幸慕華館。 世子與孝寧大君
              (補)
                  〔&#x25677;〕
                
              等諸宗親, 及蓬原君
              鄭昌孫、高靈君
              申叔舟、上黨君
              韓明澮、綾城君
              具致寬、中樞府領事沈澮、寧城君
              崔恒、仁山君
              洪允成、領議政曺錫文、上洛君
              金礩、右議政康純、左贊成金國光、中樞府知事尹士昕、僉知事金守溫、兵曹判書朴仲善、上護軍丘從直、工曹判書南怡、巴山君
              趙得琳、永嘉君
              權擎、工曹參判鄭自英、大護軍李珠ㆍ黃生、上護軍馬賢孫、中樞府僉知事李雲露、襄陽君
              林自蕃、承旨等隨駕。 御慕華館大門設酌, 令射宗及諸將、兼司僕等射侯, 較其中數, 新宗君
              孝伯居一, 賜兒馬一匹。 又令或弄槍, 或騎射, 或射羽箭, 或甲乙槍以觀之, 又擇壯勇隊, 使之角走。 賜能走者四人, 正布各一匹。 有一女, 抱一兒携三子, 進御前訴曰: "女是長興庫婢, 夫爲樂工, 皆有役事。 長子年纔十五, 已役於本庫, 次子年今十二, 庫吏又將役之, 家貧役繁, 無以養育。 且庫吏誣以女子及長子, 逋欠官物, 徵債甚急, 不勝苦楚。" 傳曰: "予將除汝役事。" 晡時還宮。
地名: 襄陽 (江原道, 都護府)
年: 1474.0

○先是河東府院君
              鄭麟趾、領議政申叔舟入侍經筵, 啓上言訴冤、選上差定及軍額等事, 命更議之, 至是議啓, 鄭麟趾、申叔舟及蓬原府院君
              鄭昌孫、茂松府院君
              尹子雲、右議政成奉祖議: "選上奴子餘數, 分屬各司, 如有公家之役, 臨時聚役, 事畢後, 還送其司, 且訴冤者雖無該司退狀, 如有憲府退狀, 則許呈當直廳、義禁府、司憲府, 訟者則亦許直呈于當直廳爲便。" 從之。 鄭麟趾ㆍ鄭昌孫ㆍ申叔舟ㆍ尹子雲ㆍ成奉祖、領敦寧府事尹士昕、左贊成盧思愼、右贊成尹弼商、兵曹判書姜希孟、陽川君
              許琮、平陽君
              朴仲善、吏曹判書鄭孝常、居昌君
              愼承善、禮曹判書李承召ㆍ知中樞府事許亨孫、襄陽君
              林自蕃、綾原君
              具文信、延安君
              李淑琦、昆山君
              裵孟達、兵曹參判韓致禮、上護軍金堅壽、行護軍趙誠山、同知中樞府事芮承錫、大司諫鄭佸議: "太宗朝設內禁衛, 定額六十, 至世宗朝, 加四十爲一百, 以不精而還減四十, 今加定額爲二百, 其數冗故不精。 請減一百。" 文城君
              柳洙、左參贊李克培、戶曹判書李克增、月城君李鐵堅、信川君
              康袞、善山君
              金嶠、刑曹判書李繼孫、工曹判書魚世恭、同知中樞府事尹岑、大司憲李恕長議: "去庚寅年, 革鷹揚衛一百, 加定內禁衛一百爲二百, 其試才一依大典之法, 則不可謂不精, 況禁兵不宜輕減。" 鄭麟趾、鄭昌孫、申叔舟、尹子雲、尹士昕、成奉祖、盧思愼、尹弼商、姜希孟、許琮、朴仲善、鄭孝常、李鐵堅、許亨孫、金嶠、康袞、愼承善、林自蕃、具文信、李淑琦、裵孟達、韓致禮、尹岑、李恕長、金堅壽、趙誠山、芮承錫、鄭佸議: "世宗朝定甲士之數六千, 今加數爲一萬, 請減二千五百。 且正兵元數五萬五千一百十五, 《大典》撰定時, 減一萬二千六百十五, 而數止四萬二千五百, 今不可又減。" 李克培議: "去壬午年, 世祖命臣括軍丁于下三道, 得十三萬餘人, 世祖慮有脫漏者, 命權攀等更刷漏丁, 猶慮其未盡, 命金礩大加搜括, 以成軍籍, 其時獻議者, 多以謂不可, 世祖排群議, 斷然行之, 爲萬世軍國大計也。 至庚寅年, 別侍衛二千四百減九百, 甲士二萬減一萬, 破敵衛三千減五百, 隊卒三千四百四十減四百四十, 彭排六千減一千, 正兵八萬六千減五千八百六十, 壬辰年又減九千七百四十五, 兩年所減正兵之數已多。 今又減之, 則兵卒單少, 脫有緩急, 無以濟事, 其於軍國大計何如? 若慮軍戶罷敝, 當疏其番數, 以休其力。 臣又聞, 前日減軍額之時, 吏售其奸, 所減者皆富戶, 而貧艱者不得行賂, 猶編軍籍, 其弊不貲。 請依《大典》數勿減。" 上從柳洙等議, 仍內禁衛舊數, 從麟趾等議, 正兵依新定《大典》數, 甲士則減二千。 上又命兵曹: "水軍逃亡物故者, 以今減正兵及保、甲士保充定, 其子支曾定他役者, 推移完聚。 各浦鹽盆有無覈實蠲減, 土木雜役一皆除之, 專爲治船防戍, 各官守令、各浦萬戶, 非法橫使者, 重論罷黜, 正兵亦依水軍例給牌檢察, 以防代立, 今減正兵及保, 水軍外勿定他役, 而正兵元額內有逃亡物故者, 以此充定。 如有守令濫役爲醫ㆍ律學生、書員、日守者, 重論罷黜。 甲士額外當減者, 不宜一時頓減, 其物故及鍊才不入者, 勿充數漸減之, 役軍則彭排元額五千, 而時屬一千四百四十一, 隊卒元額三千, 而時屬一千七百九十六, 近因除料, 人不樂屬, 有名無實, 今以所減甲士之祿, 量加料數, 以勸之充其元額, 以赴役事。" 兵曹據此啓: "水軍視諸色軍, 其役最苦, 以此日就減耗, 固當爲先充差, 然今減正兵ㆍ甲士及其保, 不可盡屬之, 擇其壯實者, 依《大典》, 試走力, 分屬于彭排, 隊卒以其餘充定, 且水軍本令世傳其役, 欲其慣於舟楫, 而守令不究立法本意, 移屬子支於他役, 甚不可也。 令節度使竝刷還完聚, 其鐵物吹鍊, 陸物備辦, 係關治船, 防戍事外, 如禮葬、造墓及一應土木之役, 竝蠲除以寬其力, 守令、萬戶或有非法役使者, 依隱占使喚空歇軍役律, 一名杖八十, 每三名加一等, 罪止杖一百, 罷黜充軍, 今所減正兵, 守令濫役, 爲醫ㆍ律ㆍ學生、書員、日守者罪亦如之, 甲士鍊才不入而願屬捉虎甲士者勿聽, 數準今定額而後聽之, 彭排、隊卒不得滿額, 專由(余),
                〔除〕
              料而然。 今於甲士遞兒職從五品減二, 從六品減十, 從七品減三十三, 從八品減五十六, 從九品減六百九十九, 則都計八百人祿俸。 以此移給一年立番彭排一千、隊卒六百朔料何如?" 下院相議之, 鄭麟趾、申叔舟、尹子雲議: "皆依所啓施行, 但今減正兵及保、甲士保勿試, 彭排隊卒竝充水軍爲便。" 從之。
地名: 襄陽 (江原道, 都護府)
年: 1485.0

○辛未/御宣政殿簷下視事。 典翰鄭誠謹將刑曹啓本啓: "順川囚吳祿生花妻貴莊殺祿生本妻莫加罪, 律該斬待時。" 應敎奇禶將刑曹啓本啓: "江華囚白丁李賛强盜罪, 律該斬不待時。" 竝從之。 右承旨安琛將刑曹啓本啓: "襄陽囚良女佛德奸婢夫李莫山罪, 律該斬待時。" 上顧問左右, 左議政洪應對曰: "佛德本非士族, 且年踰五十, 情欲亦衰矣。" 右贊成鄭佸曰: "當論奴主之分, 不當論士族與否也。 治罪當如法。" 右議政李克均啓曰: "告佛德者, 其壻尹之商也。 壻告妻母, 律雖不載, 然不可不治其罪。" 上曰: "尹之商之告, 謀得奴婢也。 此風長, 則壻告妻母者, 後必多矣。 佛德與莫山, 非奴主之分。 凡有可生之道者, 生之可矣。 其減死。"
地名: 襄陽 (江原道, 都護府)
年: 1533.0

○傳于政院曰: "今見全羅道觀察使啓本, 鄭回石
              
                【詐稱東宮別監。】
              稱名人及畫員金壽永ㆍ金貴亨、襄陽官奴元孫、僧人祖熙ㆍ士仁等, 造持佛幀, 與富商大賈, 出入閭閻, 誑民、惑衆, 詐稱東宮所出云。 至爲驚怪。 特遣義禁府郞官, 急速拿來, 窮極推問可也。 其中內官金石京者, 爲主云。 此人問于內侍府, 則無有此名者, 鄭回石問于東宮, 則亦無有此名者, 然不無變名之術, 當窮索、推閱可也。 士仁則似不干預其事, 其道監司請放云矣。 然不可輕放, 一時拿來亦可。"
地名: 襄陽 (江原道, 都護府)
年: 1555.0

○禮曹以孝子襄陽居忠順衛金壽永、
                【父母歿, 哀毁骨立, 不食采果, 啜粥三年, 又自作告天之誓一百三十二字, 自涅于左右膝。】
              
              杆城校生黃弼賢、
                【其父得病, 盡心醫藥, 及歿廬墓, 啜粥三年。 母得惡疾, 斷指和藥以進, 病母卽愈。】
              
              西部樂生金壽長、
                【性至孝, 父母遘疾, 則不寢不食, 盡情祈祝。 其後父得重病, 斷指以進, 其病卽愈。】
              
              南部居私奴趙命仲、
                【父病革氣絶, 斷指以進, 少頃乃蘇。】
              
              南部居參奉金大觀、
                【友愛兄弟, 同居一室, 父得重病, 斷指以進, 其病卽愈。】
              
              平海居故宣務郞鄭偁妾良女雲瑞、
                【夫死三十餘年不食肉, 恐爲强暴侵汚, 常置劍於寢房。 精備祭物, 泣血躬奠, 不出門外。】
              
              東部居生員洪潤妻李氏
              
                【其夫得疾, 醫云: "當餌生人肉, 卽以刀割斷足指, 自磨和藥以進, 夫病向歇。】
              等, 入啓, 命旌門復戶。
地名: 襄陽 (江原道, 都護府)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 襄陽 (江原道, 都護府)
年: 1612.0

○壬子三月初六日庚子上
              王
              (出御西廳,) 親鞫罪人。 (拿入)
              德只, (取招。 又拿入)
              加應於里, 取招後, 皆下獄。 【德只, 金强哉之妻母; 加應於里, 直哉之奴也。】司諫院啓曰: "請速鞫淫蒸人文賮, 按律定罪。" 王下問大臣, 大臣或請親鞫罷後爲之, 或請鞫獄稍間後爲之, 或請一時竝治。 王曰: "前例有如此事乎?" 大臣曰: "綱常、逆變, 皆是稀罕之事, 相値之時, 則必無矣。" 鄭曄曰: "庚寅年逆獄方推之時, 蘇亨震亦以淫蒸之人, 一邊爲推鞫矣。" 大臣曰: "此則逆獄末抄, 移爲三省之時, 與此不同矣。" 王答曰: "當參酌以處。" 王曰: "江華所捉人, 與濟世面質乎?" 大臣曰: "爲軍士貌樣衣服, 入而問之似當。" 左右相議曰: "分爲三運, 每一運, 江華人四名, 軍士六名爲隊, 入之何如?" 王曰: "依啓。" 拿入濟世, 列立初運而使見之, 濟世云不知。 上
              王曰: "使之擧頭, 迫而察之。" 濟世供稱: "受杖之後, 尤不能記知。" 云。 上
              王曰: "更令審視。" 濟世供稱: "若有可知者, 則初豈不知?" (無之云)云。 更入二運人, 使見之, 其中指一人曰: "此是丁義民家所見之人, 而名則茫然不記。" 云。 王曰: "更思其名而言之。" 又指一人曰: "此是金百緘家所見之人, 而其名則變, 本是李應賚也。" 又指一人曰: "此是丁義民家所見之人, 而名則金大天。" 又指一人曰: "亦是丁義民家所見之人, 而廣州居金天受也。" 上
              王曰: "所指者皆是江華人乎?" 承旨曰: "時未問本名。 其所指者, 皆着蒿鞋, 必以此, 疑其自鄕來而指之矣。" 左右皆曰: "今所問者, 只問江都之趙, 旣非其人, 則雖言不關矣。" 更入他運人, 使見之, 又指一人曰: "此是中和
              文彦春也。 於黃州
              朴好說、好禮家曾見之。" 上
              王曰: "文彦春者, 亦出於渠指招乎?" 大臣曰: "文彦春拿來, 已爲元情
              捧招矣。" 上
              王曰: "以此意問之。" 問曰: "所言之人, 皆是在獄人姓名也。 今何指此人乎?" 供稱: "渠皆稱名如是矣。" 大臣曰: "大槪親鞫事體至嚴, 而如是戲劇, 極爲未安。 前日願捉崔君而去時, 亦曰: ‘我豈爲捉崔君而來乎? 欲見天日而來。’ 云矣。" 上
              王曰: "固知不實矣, 江華人則試爲面質如何?" 大臣曰: "向所指示人, 亦可面質矣。" 上
              王曰: "依啓。" 使與各人面質, 則言言敗露, 每每異辭, 戲劇不足以喩其可笑。 左右皆曰: "已知其不實, 斯可已矣。 至嚴之地, 極爲未安。" (王入內。 王還御殿座。) 王曰: "金直哉父子納招事皆實, 而崔君等事不實如何?" 大臣曰: "憑閱之人皆虛矣。" 王曰: "果皆不實乎? 有何情形乎?" 左相曰: "厥情形則天鑑亦洞燭。 以其招辭及對詰之事觀之, 則自上庶可斟酌矣。" 王曰: "在鳳山招辭, 只言百緘, 不言直哉何耶?" 大臣曰: "泛言憤其父之失職云矣。" 承旨以對詰之案進啓。 大臣曰: "此甚似兒戲, 不可載於文案。" 王曰: "或有可考之事
                耶
              ?" 左右相議久之曰: "只書於別紙, 以備可考而已。" 大臣更請速刑
                濟世
              曰: "逆謀承伏, 已逾月矣。 而尙且生全, 使於天威咫尺之下, 肆爲誕妄之語, 寧有是理哉?" 王曰: "然矣。 正刑之後, 則雖有可問之事, 無憑問之路如何?" 大臣曰: "百緘等正刑之後, 猶可爲獄事, 況此賊則雖生, 難以憑信矣。" 王曰: "崔君無乃本無者乎?" 大臣曰: "亦有其理。 白日昇者, 自己丑年有之, 似是賊中例稱之號也。" 王曰: "白日昇者, 己丑年亦有之乎?" 大臣曰: "己丑之獄, 鄭八龍、白日昇、吉三峯者有之。 白日昇云者, 似是自中驍健者, 相稱道之辭, 或似自中相標榜之稱。 以此觀之, 崔君云者, 或不無以直哉爲崔君, 而自相云云也。 大槪崔君者雖實有其人, 見其所爲文字, 必是無形一愚夫也。 當初聞濟世之言, 則丁義民似是外主, 崔君似是內主, 意欲必得此人。 及得丁義民
              之後觀之, 則其有嫌怨判然無疑, 近處之人, 亦多結嫌之事。 丁義民則旣已亡命, 罪固當死, 其餘各人, 則於心每有疑似之慮, 故被刑之人, 皆不敢自下更請加刑矣。 入侍座中, 有禁府堂上焉, 有兩司長官焉, 更詢左右, 今日內, 正刑濟世宜當。 大槪承伏之賊, 旣已捨生, 故例必亂言, 而此人則尤甚。 (留無可問,) 問無可憑, 唯當速刑可矣。" 王曰: "昨日某某罪人, 除出放之矣。 其餘人等可爲分揀者, 又爲議啓。 彼李春蘭、鄭勝、李必壽似無可疑之端, 欲爲放送如何?" 左右皆曰: "至當矣。" 右相曰: "三十前年少者皆被囚, 此人等挾書學業而已, 何能知之乎?" 王曰: "三十前者何人乎?" 右相曰: "其中儒生, 幾是年少人也。" (拿入)
              崔卓加刑, 億守壓膝, 加應於里刑推, 金滌烙刑。 金滌曰: "鐵可加灼而烙之。" 左右皆曰: "悖惡、不道之言也。" 司憲府啓請速鞫文賮。 答曰: "徐當發落。" 【議大臣, 以親鞫罷後爲之。】(王入內。 王還御殿座。) 入鄭勝、李必壽、李正輿、徐弼成、僧靈雲等五人于庭, 解枷脫鎖。 王敎曰: "爾等更無可疑之端, 故放送矣。" 承旨稟: "江華人等, 何以爲之乎?"上
              王曰: "議爲之。 雖自上所放, 不可放者, 則言其不可放; 雖未放者, 若可放者, 則言其可放。 各陳所懷可矣。" 大臣曰: "此人等非以有罪也, 只爲憑驗而來。 憑驗而無實, 理當卽放矣。" 王曰: "治獄最難, 而知獄情爲尤難。 雖濟世所引, 豈無干預者, 亦豈無不干者乎? 卿等商議, 使罪人不漏, 無辜者免於橫罹可矣。" 大臣曰: "渠若獨爲招辭, 則雖稱嫌怨, 不可信, 所引者同然一辭, 故書啓時, 以此爲准矣。 大槪獷賊必隱諱正犯, 援引嫌怨及知面者, 乃是常態也。 雖其所重引, 或有可恕者; 雖其所輕引, 亦或有難明者矣。" 王曰: "尹安性事如何?" 大臣曰: "以其招辭觀之, 嫌隙人所共知; 以事言之, 世受國恩。 老而將死之臣, 與嫌家共爲逆狀, 似無其理。 且賊口所稱江陰聚會之日, 乃襄陽出官之日云, 此極是明證也。 與丁好恕赴京同也, 以口不可道之言, 歸之尹之一家, 必欲殺之之意也。" (王曰: "右相入來亦問之, 右相亦以襄陽出官, 與丁好恕赴京同一, 明證以對。") 且曰: "江華人則初似不必捉來, 而旣來之後, 濟世之招如彼, 則卽可放送, 不須議也。" 承旨又稟江華罪人事。 王曰: "日暮姑爲仍囚。 明日處置。" 大臣曰: "只可拘留矣。"